cyanic-selkie/wikianc huggingface dataset:
Safn
Þrjú höfuðsöfn á Íslandi
Listasafni Íslands er höfuðsafn myndlistar og er ætlað að varpa ljósi á íslenska myndlist, sögu hennar og tengsl við myndlist annarra landa. Náttúruminjasafn Íslands er höfuðsafn náttúrufræða og hefur það hlutverk að varpa ljósi á náttúru Íslands, náttúrusögu landsins, nýtingu náttúruauðlinda og náttúruvernd, auk þess að varpa ljósi á samspil manns og náttúru og á náttúru landsins í alþjóðlegu samhengi. Þjóðminjasafn Íslands er höfuðsafn menningarminja og hefur það hlutverk að varpa ljósi á íslenska menningu, sögu hennar og tengsl við menningarsögu umheimsins.
Safnaráð
Safnaráð, sem starfar samkvæmt safnalögum nr. 141/2011, er stjórnsýslunefnd opinber stofnun á fjárlögum og er meginhlutverk þess að hafa eftirlit með safnastarfsemi í landinu, vinna að stefnumörkun um safnastarf, fjalla um viðurkenningar safna og veita umsagnir um styrkumsóknir í safnasjóð.
Viðurkennd söfn á Íslandi
thumb|alt=Mynd frá Grasagarði Reykjavíkur sem er viðrkennt safn.|Frá [[Grasagarður Reykjavíkur|Grasagarðinum í Reykjavík er viðurkennt sem lifandi safn íslenskra og erlendra plantna.]]
thumb|alt=Mynd af Glaumbæjarsafni sem er hluti af Byggðasafn Skagfirðinga.|Frá Glaumbæjarsafni í Skagafirði, Áshús er til vinstri, torfbærinn fyrir miðju og Gilsstofa til hægri. Safnið er hluti af [[Byggðasafn Skagfirðinga|Byggðasafni Skagfirðinga.]]
thumb|alt=Mynd af Hvalasafninu á Húsavík sem er til húsa í gamla sláturhúsi Kaupfélags Þingeyinga.|[[Hvalasafnið á Húsavík er viðurkennt safn af safnaráði. Það er til húsa í gamla sláturhúsi Kaupfélags Þingeyinga.]]
Tenglar
thumb|alt=Mynd af Safnaeyju í Berlínarborg, Þýskalandi.|Frá Safnaeyjunni í Berlínarborg, Þýskalandi.
Piltur og stúlka
Piltur og stúlka: dálítil frásaga var brautryðjendaskáldsaga eftir Jón Thoroddsen eldri. Hún er rómantísk og raunsönn saga sem gerist á 19. öld. Hún er oft talin fyrsta íslenska skáldsagan sem var gefin út á Íslandi, en hún kom út árið 1850.
Persónur
Sigríður
Indriði
Guðrún
Möller
Ormur
Ingveldur
Leikrit
Afabarn Jóns Thoroddsens, tónskáldið Emil Thoroddsen færði þessa sögu í leikbúning og samdi tónlist við verkið (eins og lagið við Sortna þú ský).
Köttur á heitu blikkþaki
thumb|Auglýsingaplakat fyrir myndina Cat on a Hot Tin Top 1958 Köttur á heitu blikkþaki er leikrit eftir bandaríska leikskáldið Tennessee Williams. Verkið er eitt af þekktari verkum Williams og vann til Pulitzer verðlauna fyrir leikrit árið 1955. Leikritið gerist á bómullarpantekru á bökkum Missisippi en þar býr óðalseigandinn Big Daddy Pollit. Leikritið fjallar um samskipti milli fólks úr fjölskyldu hans og þá sérstaklega samskipti sons hans Brick og Maggie konu Bricks.
Leikritið var kvikmyndað árið 1958 og lék Elisabeth Taylor þá hlutverk Maggie.
Gísli Gunnarsson (sagnfræðingur)
Gísli Gunnarsson (1938 - 7. apríl 2020) var íslenskur sagnfræðingur og prófessor við Háskóla Íslands.
Hann skrifaði ritgerðina Upp er boðið Ísaland um einokunarverslun Dana á Íslandi.
Gísli lauk MA-prófi í sagnfræði og hagfræði við Háskólann í Edinborg 1961 og doktorsprófi í hagsögu frá Háskólanum í Lundi árið 1983. Hann kenndi í gagnfræðaskóla frá 1961 til 1972 og var kennari í sagnfræði við Háskóla Íslands frá 1982 þar til hann fór á eftirlaun. Gísli varð prófessor við skólann árið 1997.
Gísli var virkur í stjórnmálum, í Alþýðubandalaginu og síðar Samfylkingunni. Hann var einn af stofnendum Siðmenntar, fyrrum formaður og var útnefndur heiðursfélagi árið 2008. Hann var virkur í félaginu Ísland-Palestína.
Tlaxcala
thumb|Kort. Tlaxcala er minnsta fylki Mexíkó og er í miðju landsins. Íbúar eru um 1,3 milljónir (2020) og er flatarmál rúmir 4.000 ferkílómetrar. Fylkið er nefnt eftir Tlaxcala, borg frumbyggja Tlaxcala sem unnu með Spánverjum að sigra Astekaveldið. La Malinche-eldfjallið er hæsti punkturinn, 4.461 metrar.
Jaren
thumb|right|Alþjóðaflugvöllurinn í Jaren. Jaren er de facto höfuðstaður eyríkisins Naúrú í Kyrrahafi. Íbúar eru rúmlega 700 talsins.
Avignon
thumb|right|Palais des Papes í Avignon. Avignon er borg í suðausturhluta Frakklands í umdæminu Vaucluse á bökkum Rónar. Íbúar voru um 94 þúsund árið 2017. Borgin er einkum þekkt sem Páfastóll frá 1309 til 1377. Borgin var hluti af Páfaríkinu til 1791 þegar hún varð hluti af Frakklandi. Hún er ein af fáum borgum í Frakklandi þar sem borgarmúrarnir frá miðöldum hafa varðveist. Í miðborginni eru páfahöllin, Palais des Papes, Dómkirkjan í Avignon og það sem eftir er af Saint-Bénézet-brú. Þessir þrír minjastaðir eru hluti af heimsminjaskrá UNESCO.
Stefán Gíslason
Stefán Gíslason (f. 15. mars 1980) er íslenskur knattspyrnumaður, sem spilar fyrir Lilleström IF.
Á yngri árum Stefáns spilaði hann með varaliði Arsenal en eftir fáa leiki með félaginu snéri hann til Knattspyrnufélags Reykjavíkur á láni. Hann spilaði síðar fyrir Strømsgodset, Grazer AK og Keflavík áður en hann gekk til liðs við Lyn 2005. Hann varð fljótt varafyrirliði liðsins og spilaði 62 leiki af 65 mögulegum.
Sumarið 2007, hálfu ári áður en samningur hanns rann út, samdi hann við danska félagið Brøndby. Hann varð fyrirliði liðsins í febrúar 2008 fram til enda tímabilsins 2009 en þá var honum tilkynnt að hann mætti yfirgefa liðið. Ári síðar fór hann á láni til Viking Fotballklubb.
PS
PS, Ps eða .ps getur átt við:
Blástjarna
Blástjarna (fræðiheiti: Lomatogonium rotatum) er einær jurt af maríuvandarætt sem ber ljósblá blóm. Blástjarnan vex í deiglendi, einkum til heiða.
Aconogonon rumicifolium
Aconogonon rumicifolium er blómstrandi planta í súruætt (Polygonaceae) sem var fyrst lýst af John Forbes Royle og Charles Cardale Babington, og fékk sitt núverandi nafn af Kanesuke Hara. Engar undirtegundir eru skráðar í Catalogue of Life.
Blástjarna
Lýsing
Krónan er fimmdeild, um 9 til 15 millimetrar í þvermál. Bikarinn er klofinn og er með fimm mjóum flipum sem eru álíka langir og krónublöðin. Þá eru fræflarnir 5 talsins en frævan stór og bláleit.
Stöngull blástjörnu er dökkfjólublár og hárlaus. Jurtin öll nær 8 til 18 sentímetra hæð og vex í grónu landi, s.s. á áreyrum.
Dys (hljómsveit)
Dys var íslensk harðkjarna-pönkhljómsveit stofnuð í kringum 2002. Meðlimir voru Siggi pönk, Heiða, Elvar, Loftur og Stefán.
Buxur
thumb|Dæmigerðar [[gallabuxur, þ.e. buxur úr dením.]] Buxur eru tegund klæðnaðar sem hylur mjaðmir og fótleggi. Buxur eru fleirtöluorð, og því tala menn um tvennar buxur, en ekki tvær.
Buxur í Þriðja Ríki Hitlers
Í Þriðja Ríki Hitlers var lagt mikið upp úr útliti buxna, formi þeirra og notagildi. Var t.a.m ekki til siðs fyrir konur að klæðast buxum, en samkvæmt hugmyndafræði nasista áttu eingöngu karlmenn að klæðast buxum, eina undantekning þar á voru ungir drengir sem áttu heldur að klæðast stuttbuxum, en það eru buxur sem eru styttri en venjulegar buxur. Sett var á laggirnar sérstök tískustofnun (d. Deutsches Modeamt) sem setti reglur um gerð, lit og sídd buxna eftir því hvernig buxum Adolf Hitler hugnaðist. thumb|Nasistar í buxum.
Tom Cruise
thumb|right|250px|Tom Cruise og [[Katie Holmes]] Thomas Cruise Mapother IV (fæddur 3. júlí 1962) er bandarískur leikari. Hann hefur verið tilnefndur til þrennra Óskarsverðlauna og hefur unnið þrenn Golden Globe-verðlaun.
Fyrsta kvikmynd sem Cruise lék í var The Outsiders (1983) eftir Francis Ford Coppola leikstjóra en fyrsta kvikmynd þar sem hann lék aðalhlutverk var Risky Business, sem kom út ágúst sama árið. Hann lék hetjulegan sjóliðsflugmann í Top Gun (1986), sem var vinsæl og fjárhagslega farsæl mynd. Hann lék slíkt hlutverk í Mission: Impossible-myndunum sem komu út á tíunda áratugnum og fyrsta áratug 21. aldarinnar. Auk þessara mynda hefur hann leikið í öðrum farsælum kvikmyndum eins og Rain Man (1986), Days of Thunder (1990), A Few Good Men (1992), Jerry Maguire (1996), Magnolia (1999), Vanilla Sky (2001), Minority Report (2002), The Last Samurai (2003), Collateral (2004) and War of the Worlds (2005) Mission: Impossible - Ghost Protocol (2012).
Tom Cruise kom til Íslands í júní 2012 og hafði aðsetur að Hrafnabjörgum í Eyjafjarðarsveit. Hann ferðaðist milli tökustaðar og Eyjafjarðar í þyrlu. Hann hélt vöku fyrir íbúum Reykjadals allan tíman. Hann flaug yfir á þyrlu sinni oft klukkan 00:00 um nóttina.
Meðan á dvöl hans á Íslandi stóð kom Katie Holmes í heimsókn og var ein síðasta myndin af þeim tveimur saman tekin á Laugarveginum, því fyrir enda mánaðarins voru þau skilin. Til hafði staðið að hann héldi upp á 50 ára afmælið sitt á Íslandi en þess í stað fór hann af landi brott með syni sínum.
Drungar
Drungar (fræðiheiti: Dicruridae), einnig kallaðir drongóar, eru ætt spörfugla.
Viktoría (Seychelleseyjum)
thumb|right|Viktoría á Seychelles-eyjum. Viktoría er borg á norðausturströnd eyjunnar Mahé í Indlandshafi og höfuðborg Seychelles-eyja. Íbúar eru um 26 þúsund.
Kerlingarfjöll
thumbnail|Kerlingarfjöll
Kerlingarfjöll er fjallgarður á hálendi Íslands nálægt Kili. Jarðvegur er sums staðar rauður á svæðinu vegna eldvirkni þar. Jarðefni úr hverum á svæðinu eru gul, rauð og græn. Hveradalir eru aðalhverasvæðið þar. Vinsælt skíðasvæði var í Kerlingarfjöllum en það var aflagt árið 2000. Aðstaða er fyrir ferðamenn í Kerlingarfjöllum en Skíðaskóli var stofnaður þar árið 1961. Þekktir tindar þar eru Loðmundur, Snækollur, Fannborg, Höttur, Ögmundur og Kerlingartindur. Snækollur er þeirra hæstur eða 1488 metrar. Fjöllin eru nefnd eftir móbergsdranga við Kerlingartind, Kerlingu.
Árið 2020 voru fjöllin og svæði umhverfis friðlýst, 344 ferkílómetrar. Árið 2023 opnaði þar hótel og var aðstaða bætt.
Listi yfir CSI: Crime Scene Investigation (7. þáttaröð)
Sjöunda sería CSI: Crime Scene Investigation var frumsýnd 21. September 2006 og sýndir voru 24 þættir.
Framleiðsla
Þáttur nr. 150 er sýndur með Robert Daltrey úr The Who sem gestaleikara.
Leikaraskipti
Louise Lombard var gerð einn af aðalleikurunum í nýju seríunni, ásamt því að margir af sömu aukaleikurum héldu áfram að koma fram.
Tenglar
http://www.cbs.com/primetime/csi/
Mannvistarlandfræði
Mannvistarlandfræði er önnur af tveim aðal undirgreinum í landfræði. Mannvistarlandfræði er fræðigreinin sem rannsakar notkun og skilnings mannsins á heiminum, meginmuninn og stofnanir á athöfnum mannsins og tengslin við áþreifanlega umverfið. Mannvistarlandfræði greinir sig frá náttúrulandfræði aðallega þar sem áherslan á rannsóknir á athöfnum mannsins er mun meiri og gengur meira út á megindlegar rannsóknaraðferðir. Í raun er mannvistarlandfræði félagsfræðigrein á meðan náttúrlandfræði er jarðvísindagrein. Mannvistarlandfræði er notuð við fræðin á rýmismunstri á tenglsum mannsins við þeirra náttúrulega umhverfi.
Ítarefni
Kulttuurimaantiede Sociale Geografie Cultural geography
Söngvakeppni evrópskra sjónvarpsstöðva 2014
Söngvakeppni evrópskra sjónvarpsstöðva 2014 var haldin í B&W Hallerne í Danmörku eftir að Emmelie de Forest vann keppnina 2013 með lagið „Only Teardrops”. Undankeppnirnar tvær voru haldnar 6. maí og 8. maí, og aðalkeppnin var haldin 10 maí. Þetta er í þriðja skiptið sem Danmörk hefur hýst keppnina, eftir að hafa hýst hana síðast árið 2001.
Fyrri undankeppnin
Fyrri undankeppnin fór fram 6. maí 2014.
Spánn, Frakkland og Danmörk eru lönd sem komust beint áfram í aðalkeppnina en kusu í fyrri undankeppninni.
Seinni undankeppnin
Seinni undankeppnin fór fram 8. maí 2014.
Þýskaland, Ítalía og Bretland eru lönd sem komust beint áfram í aðalkeppnina en kusu í seinni undankeppninni.
Aðalkeppnin
Aðalkeppnin fer fram 10. maí 2014.
Þýskaland, Ítalía, Bretland, Spánn og Frakkland eru lönd sem komust sjálfkrafa áfram í aðalkeppnina. Þau lönd eru stundum nefnd Hin stóru fimm eða The Big Five.
Danmörk komst einnig sjálfkrafa áfram í aðalkeppnina vegna þess að það vann árið áður (2013). Lönd sem sigra keppnina komast sjálfkrafa í aðalkeppnina árið eftir.
Íslensku bjartsýnisverðlaunin
Íslensku bjartsýnisverðlaunin (áður Bjartsýnisverðlaun Brøstes) eru íslensk menningarverðlaun sem veitt eru árlega til íslensks listamanns „sem með list sinni hefur stuðlað að bjartsýnu lífsviðhorfi“. Verðlaunin voru stofnuð af Peter Brøste hjá Brøste A/S í Kaupmannahöfn. Þau voru veitt í fyrsta skipti 15. júní 1981 Garðari Cortes óperusöngvara.
1999 hætti Brøste að styðja verðlaunin og tók þá Rio Tinto Alcan - ISAL Straumsvík við. Eftir það hafa verðlaunin heitið Íslensku bjartsýnisverðlaunin.
Verðlaunahafar
Þessir listamenn hafa hlotið Bjartsýnisverðlaunin:
Atómmassi
Atómmassi frumefnis (einnig þekktur sem hlutfallslegur atómmassi, meðalatómmassi eða atómþyngd) er meðal-atómmassi allra samsæta frumefnisins eins og þær koma fyrir í tilteknu umhverfi, vegið út frá algengi samsætanna. Í lotukerfinu eru þær yfirleitt listaðar eftir algengi þeirra í jarðskorpu og andrúmslofti jarðar. Í tilfelli tilbúinna frumefna er kjarneindafjöldi stöðugustu samsætunnar tilgreindur innan sviga sem atómmassinn.
Atómmassi samsætu er hlutfallslegur massi samsætunnar mælt á mælikvarða þar sem kolefni-12 hefur atómmassann nákvæmlega 12. Engar aðrar samsætur hafa heiltölumassa, bæði vegna þess að nifteindir og róteindir eru misþungar sem og vegna massafráviks af völdum bindiorku. Það er þó smávægilegt miðað við massa kjarneindar og því má ávallt rúnna atómmassa samsætu að næstu heiltölu og fá þannig réttan fjölda kjarneinda. Fjölda nifteinda má þá fá með því að draga sætistöluna frá.
Mynstrið í fráviki atómmassanna frá massatölum sínum er sem hér greinir: frávikið byrjar jákvætt í vetni-1, verður svo strax neikvætt og nær lágmarki við járn-56, hækkar síðan og verður aftur jákvætt hjá þungu samsætunum, með vaxandi atómtölu. Þetta samsvarar eftirfarandi: kjarnaklofnun frumefnis sem er þyngra en járn gefur frá sér orku meðan kjarnaklofnun frumefnis sem er léttara en járn þarf orku. Hið gagnstæða á við um kjarnasamruna - samruni þar sem myndunarfrumefnið er léttara en járn gefur frá sér orku en samruni þar sem myndunarfrumefnið er þyngra en járn þarf orku.
Áþekk skilgreining á við um sameindir; í tilfelli þeirra er talað um sameindamassa. Sameindamassa efnis má reikna með því að leggja saman atómmassa atómanna sem efnið er gert úr margfaldað með hlutföllum frumefnanna sem gefin eru í efnaformúlunni. Áþekkan formúlumassa má reikna fyrir efni sem mynda ekki sameindir.
Beinn samanburður og mælingar á mössum atóma og sameinda er fenginn með massalitrófsgreiningu.
Eitt mól af efni inniheldur ávallt atóm- eða sameindamassa efnisins, talið í grömmum.. T.d. er atómmassi járns 55,847 og því er massi eins móls af járni 55,847 g.
Saga
Fyrir 7. áratuginn lá önnur viðmiðun til grundvallar skilgreiningunni á atómmassa, þ.e. súrefni (O). Ástæðan fyrir því vali var að súrefni er algengasta efnið í efnasamböndum yfirleitt. 16O er algengasta samsæta þess, með 8 róteindum og 8 nifteindum.
Gallinn var hinsvegar sá að í náttúrulegu súrefni er einnig að finna 17O og 18O í eilitlum mæli. Efnafræðingar notuðust við mælikvarða þar sem þessarri náttúrulegu blöndu var ánafnaður atómmassinn 16. Eðlisfræðingar kusu hinsvegar að ánafna sömu tölu, 16, samsætunni 16O hreinni. Mælt á þann mælikvarða hafði náttúrulegt súrefni atómmassann 16,0044917. Gerð var málamiðlun sem byggir á samsætunni 12C. Með henni var komið til móts við kröfu eðlisfræðinga um að byggja á hreinni samsætu jafnframt því sem tölurnar urðu svipaðar því sem verið hafði á mælikvarða efnafræðinganna (atómmassi náttúrulegs O er 15,9994).
Hugtakið atómþyngd hefur stundum verið notað fyrir atómmassa, en reynt er að forðast það af því það felur í sér hugtakarugling. Eðlisfræðileg skilgreining þyngdar er massi hlutar sinnum þyngdarhröðun jarðar sem hefur víddina kraftur. IUPAC notast þó enn við staðalatómþyngd sem táknar hlutfallslegan meðalatómmassa frumefnis.
Edward Norton
Edward Harrison Norton (fæddur 18. ágúst 1969) er frægur bandarískur leikari sem hefur leikið í mörgum bíómyndum. Hann Edward Norton ólst upp í Kólumbíu með faðir sínum Edward Mower Norton og móður sinni Lydia Robinson. Edward Norton hóf leik feril sinn árið 1996 þegar hann lék í myndinni Primal Fear, þar sem hann fékk sína fyrstu Óskars-tilnefningu og var það eina Óskars-tilnefningin sem myndin Primal Fear fékk. Edward Norton er samt þektastur í myndunum American History X sem kom út árið 1998 og Fight Club sem kom út árið 1999. Önnur Óskars-tilnefningin sem hann fékk var fyrir leik sinn í myndinni American History X og var það sú mynd sem koma honum verulega á kortið.
Eftir myndina Fight Club hefur hann ekki leikið í brjálaðslega góðum myndum en hann á sínar ágætis mynda safn. Myndirnar sem hann hefur leikið í sem eru taldar vera ágætis myndir eru: Red Dragon (2002), 25th Hour (2002), The Italian Job (2003), Kingdom of Heaven (2005), The Illusionist (2006) og The Painted Veil (2006).
Flatarmál
Í stærðfræði er hugtakið flatarmál notað yfir tölugildi tvívíðs afmarkaðs svæðis.
Taka má ferhyrning sem dæmi: Líta má á beina línu milli tveggja punkta sem einvíðan vigur. Hann hefur aðeins lengd, sé vigurinn ekki skoðaður með tilliti til tví- eða þrívíðs umhverfis. Sé annar vigur leiddur inn í dæmið, sem er einnig einvíður, en situr hornrétt á við hinn fyrrnefnda vigur, þá afmarka vigrarnir tveir tvívíðan flöt, sem finna má flatarmálið á með því að margfalda lengdir vigranna saman.
Að jafnaði er flatarmál gefið upp dags daglega með mælieiningum, gjarnan úr SI kerfinu. Til dæmis er flatarmál landa gefið upp í ferkílómetrum (km²), flatarmál akurlendis í hektörum (eða hektómetrum), (hm²), og flatarmál húsnæðis í fermetrum (m²). Veldisvísinn hjá mælieiningunni má nota til þess að sjá hversu margar svigrúmsvíddir umrætt rúm hefur. T.d. myndu rúmkílómetrar - km³ vera með þrjár svigrúmsvíddir, og lýsir 1km³ þá þrívíðu rúmi.
Betula lenta f. uber
thumb|right|Blöð|250px thumb|right|Blöð [[Sætbjörk|sætbjarkar|250px]]
Betula lenta f. uber er sjaldgæft tilbrigði (forma) af sætbjörk í birkiætt. Það finnst eingöngu í Smyth County í Virginíu. Þegar því var fyrst lýst 1918 (Ashe) var það talið tilbrigði af Betula lenta, en svo sett sem tegund 1945. Þar sem það er stakar plöntur í sætbjarkarskógum og einungis 1,2% af afkvæmum þeirra koma upp með kringlótt blöð sem er aðaleinkenni "tegundarinnar" hefur hún aftur verið sett sem tilbrigði af B. lenta. Sumir höfundar vilja líta á það sem afbrigði (varietas).
Eftir fyrsta fund tilbrigðisisins 1914 fannst það ekki aftur um alllangt skeið og var talið útdautt fram til 1975, þegar nokkrir einstaklingar fundust. Þessi 18 tré og 23 smáplöntur voru í skógi á bakka Cressy Creek í Smyth County í Virginíu. Trén voru formlega skráð sem tegund í útrýmingarhættu og verndunaraðgerðir hafnar. Smáplöntum var fjölgað í gróðurhúsum og plantað í skóginum. Um 1995 voru 20 stofnar orðnir til og verndunarstaðan var lækkuð í „ógnað“. Trénu var fjölgað til að minnka hættu á að safnarar tækju villt eintök, eða að þau yrðu fyrir skemmdarverkum. Árið 2006 voru taldir 961 einstaklingar. Átta af þeim eru á upphaflega staðnum við árbakkann. Ekki er enn vitað til þess að þessi björk fjölgi sér með náttúrulegri kynæxlun.
Dryas integrifolia
Karralauf eða Dryas integrifolia er tegund blómstrandi plantna í Rósaætt. Hún vex í norðurhluta norður Ameríku, þar sem hún er frá Alaska yfir Kanada til Grænlands. Þetta er algeng tegund á heimskautasvæðum og er líklega algengasta blómstrandi plantan á sumum heimskautaeyjum Kanada. Það líkist mjög íslenska ættingja sínum Holtasóley nema að það er með mjórri og heilrend blöð.
Þessi tegund er runni, oftast dvergrunni. Hann er í jarðlægum breiðum allt að 10 til 17 sentimetra háum, stönglarnir greinast lárétt eftir jörðinni. Blöðin eru á stuttum stilkum þakin löngum, silki eða ullarkenndum hárum. Blöðin eru striklaga til lensulaga, heilrend, um 2.2 sm löng. Blöðin eru með slétt efra borð og eru þétthærð að neðan. Blómstöngullinn er blaðlaus e n þakinn löngum ullarlegum hárum. Hann er með eitt blóm með allt að 11 krónublöðum sem eru yfirleitt hvít en geta verið í ýmsum blæbrigðum yfir í gult eða rjómalituð. Í miðjunni eru margir fræflar með með gulum frjóhnöppum. Frævurnar eru fyrst smáar, en stækka eftir því sem fræið þroskast, og verður að 2.5 sentimetra löng og skrýðist hala af löngum, dúnkenndum hárum. Þessir halar flækjast saman og klumpar af fræjum falla frá plöntunni og dreifast með vindi.
Karralauf er algengt á mörgum heimskautasvæðum, þar sem það vex í mörgum gerðum af köldum og blautum búsvæðum. Það finnst á túndru, engjum, árdölum, og á skriðum. Það nær góðri rótfestu í grýttum og malarkenndum jarðvegi, og þrífst vel í jarðvegi með litlu lífrænu innihaldi. Það er frumbýlisplanta á erfiðum svæðum. Það nam land á stórum svæðum við heimskautin eftir því sem meginlandsísinn hörfaði. Þessi tegund er ríkjandi á ýmsum búsvæðum heimskautsins, með að vera ein af fyrstu tegundunum til að ná fótfestu á berum svæðum eftir jöklana og verða algengasta tegundin þar. Það er ríkjandi í dvergheiðabúsvæðum ásamt störum eins og Carex rupestris í Montana. Í hlutum norður Alaska deilir það svæðinu með fléttunni Ochrolechia frigida, á rústajarðvegi, og rökum strand flatneskjum með Carex aquatilis.
Hæfileikar karralaufs til að nema land á nöktum jarðvegi heimskautanna gerir það heppilegt verkfæri til að græða upp, sérstaklega á svæðum eftir námugröft. Þegar plantan er einu sinni búin að koma sér fyrir, nýtast þéttar þúfurnar til að safna lífrænu foki. Aukning lífrænnar þekju álitin mikilvægur hluti þess að endurgræða berar námur.
Á inúítamálum gengur það undir ýmsum nöfnum, til dæmis: malikkaat, isuqtannguat, isurramuat, og piluit. Á grænlensku er nafnið umerluusaq. Inúítar fylgdust með þroska plöntunnar til að fylgjast með því hvað sumri leið.
Bókasafn Dagsbrúnar
Bókasafn Dagsbrúnar er sérfræðisafn á sviði atvinnulífsrannsókna og verkalýðsmála, sem og handbókasafn fyrir ReykjavíkurAkademíuna. Stofn Dagsbrúnarsafnsins er bókasafn Héðins heitins Valdimarssonar en þegar bókasafnið var stofnað á 50 ára afmæli Verkamannafélagsins Dagsbrúnar þann 26. janúar 1956 gaf frú Guðrún Pálsdóttir, ekkja Héðins félaginu bókasafn manns síns til minningar um hann.
Safnkostur
Stofn Bókasafns Dagsbrúnar eru dagblöð, tímarit, bækur og önnur gögn tengd verkalýðshreyfingunni. Stór hluti safnkostsins eru bækur frá 20. öld, almennt safn innlendra og erlendra rita sem bera pólitískri sögu safnsins vitni, þar má t.d. finna heildarverk frumkvöðla marxismans.
Meginstofn safnsins hefur verið fenginn að gjöf, stundum frá höfundum eða útgáfufélögum en aðallega frá einstaklingum. Stærsta gjöfin kom frá Þóri Daníelssyni eftir andlát hans árið 2008 en hann var bókavörður safnsins á árunum 1973 til 1998. Meðal annarra einstaklinga sem hafa gefið safninu stórar gjafir í gegnum árin eru: Geir Jónasson, Ásta Björnsdóttir ekkja Þorsteins Finnbjarnarsonar, Eyjólfur R. Árnason, Runólfur Björnsson, Guðrún Bjarnadóttir, Skúli Skúlason og Ágústa Jónsdóttir, Ásgeir Pétursson og Dýrleif Árnadóttir, dánarbú Sverris Kristjánssonar, Eðvarð Sigurðsson, Selma Hannesdóttir, Þorvaldur Þorvaldsson og Félag bókagerðarmanna.
Aðstaða
Á safninu er góð vinnuaðstaða og ein tölva er til afnota fyrir gesti safnsins og hægt er að leigja borð á bókasafninu fyrir ákveðið mánaðargjald. Á safninu er skanni sem safngestir geta fengið afnot af. Félagar í ReykjavikurAkademíunni sem hafa skrifstofur á staðnum geta fengið bækur að láni en einungis í innanhússlán.
Bóksala
Á safninu eru nokkrar bækur til sölu, aðallega tvítök úr safnkostinum, hægt er að skoða bókalistann og panta á netinu í gegnum Biblio.com eða koma við á safninu og kíkja á listann þar.
Opinn aðgangur
Bókasafn Dagsbrúnar styður frjálst aðgengi að upplýsingum og þekkingu og hefur starfsfólk safnsins aðstoðað höfunda við að koma verkum sínum í opinn, rafrænan aðgang þar sem allir geta nálgast verkið á auðveldan hátt. Hér má sjá þær bækur sem safnið hefur nú þegar komið í opinn aðgang.
Michael Nouri
Einkalíf
Nouri fæddist í Washington borg, District of Columbiu og er af írskum og írönskum uppruna. Nouri hefur verið giftur tvisvar sinnum og á tvær dætur. Nouri er sendiherra fyrir National Multiple Sclerosis Society en fyrrverandi eiginkona hans er með MS.
Leikhús
Á árunum 1968-1970 lék Nouri í Forty Carats á móti Julie Harris sem King Marchan við Morosco leikhúsið. Síðan árið 1995-1997 þá lék Nouri í Victor/Victoria á móti Julie Andrews sem Pat við Marquis leikhúsið. Önnur leikrit sem Nouri hefur leikið í eru: Can Can, South Pacific og Funny Girl.
Sjónvarp
Fyrsta sjónvarpshlutverk Nouri var árið 1974 í Somerset. Hefur hann síðan þá komið fram sem gestaleikari í þáttum á borð við Bay City Blues, Downtown, Law & Order: Special Victims Unit, The West Wing, CSI: NY og Without a Trace. Árin 2004-2005 lék Nouri í The Young and the Restless sem Elliot Hampton. Á sama tíma þá lék hann í unglingadramanu The O.C. sem Dr. Neil Roberts. Nouri hefur verið með stór gestahlutverk í : NCIS sem Eli Davi Yfirmaður Mossad og faðir Zivu David; og Damages sem Phil Grey. Síðan 2010 þá hefur Nouri leikið Caleb Cortlandt í sápuóperunni All My Children.
Kvikmyndir
Fyrsta hlutverk Nouri var árið 1969 í kvikmyndinni Goodbye, Columbus sem Don Farber. Síðan árið 1983 þá var honum boðið hlutverk í Flashdance sem Nick Hurley þar sem hann lék á móti  Jennifer Beals]] og síðan þá hefur Nouri komið fram í kvikmyndum á borð við Fatal Sky, Fortunes of War, Picture This, The Terminal, The Proposal og Sinatra Club.
Verðlaun og Tilnefningar
Academy of Science Fiction, Fantasy & Horror Films
Daytime Emmy verðlaunin
Sitges-Catalonian Alþjóðlega kvikmyndahátíðin
Reipslagarabraut
Reipslagarabraut var gata í miðbæ Reykjavíkur sem var á milli Pósthússtrætis og Veltusunds. Þegar Reykjavík fékk kaupstaðaréttindi fékk gatan nafnið Strandgata en heitir núna Hafnarstræti.
Freyr
thumb|right|Freyr ásamt geltinum Gullinbursta á mynd eftir Jacques Reich. Freyr er lávarður og drottin stríðs, frjósemi, friðar, farsældar og kynlífs í norrænni goðafræði. Freyr er goð af vanaætt og er sonur sjávargoðsins Njarðar og tvíburabróðir Freyju frjósemisgyðju. Bústaður Freys eru Álfheimar sem honum hlotnaðist í tannfé, en býr hann þó í Ásgarði. Freyr ræður fyrir regni og skini sólar og þar með gróðri jarðar. Á hann er gott að heita til árs, friðar og fésælu.
Nafngift
alt=Rällinge styttan|thumb|Rällinge styttan Nafnið Freyr („herra, lávarður eða drottinn“) er almennt talið koma frá endurbyggingu á fornnorræna orðinu *frawjaR, sem sjálft er komið af frumgermanska *frawjaz. Samsvarandi orð í öðrum eldri germönskum málum eru meðal annars; frēa úr fornensku og frō úr forn há-þýsku. Öll hafa þessi orð óbeinu þýðinguna „lávarður“. Tungumálafræðingurinn Guus Kroonen telur hins vegar að nafnið kann að koma af fornnorrænu orðunum; frjar, frjór, frær (Ísl. frjór). Þetta kann að eiga við vegna tenglsum Freys við frjósemi, sem frjósemisgoð.
Fjölskyldutengsl
Freyr er sonur sjávarguðsins Njarðar og bróðir frjósemis- og ástargyðjunnar Freyju. Hvert sem þau systkin fóru lyftu jurtir, blóm og tré krónum sínum og döfnuðu, jarðargróði þroskaðist, búfé þreifst vel og margfaldaðist og ungt fólk leiddi hugann að ástum. Kona Freys er jötunynjan Gerður.
Snorra Edda
Í Snorra Eddu er Freyr kynntur sem einn af megin goðum í heiðnum sið.
Njörðr í Nóatúnum gat
síðan tvau börn, hét
álitum ok máttug. Freyr
er hinn ágætasti af
ásum. Hann ræðr fyrir
regni ok skini sólar, ok
þar með ávexti jarðar,
ok á hann er gott at
heita til árs ok friðar.
Hann ræðr ok fésælu
manna. Gylfaginning 24
Lýsing Snorra deilir mörgum eiginleikum lýsinga Adam af Bremen. Meginmunurinn þeirra á milli er að Adam tengir stjórn veðurs til þrumuguðsins Þórs en Snorri segir Frey hafa þann hæfileika. Einnig forðast Snorri kynferðislegar lýsingar. Mismunurinn kann að stafa af muni á goðunum milli íslenskra og sænskra heiðna manna.
Eina varðveitta frásögnin um Frey er sú um þegar hann uppgötvar brúður sína Gerði.
Hvernig Freyr fékk Gerði
Eitt sinn er Freyr var ungur og ólofaður stalst hann til að setjast í hásæti Óðins, Hliðskjálf, en þaðan gat hann séð um heima alla. Á norðurhjara sá hann konu eina, sem var svo fögur að það lýsti frá henni birtu um alla heimana. Kona þessi var jötunmeyjan Gerður, dóttir Aurboðu tröllkonu og Gymis bergrisa. Freyr varð svo ástfanginn af Gerði að hann lokaði sig inni, talaði ekki við nokkurn og hvorki át, drakk né svaf. Þar sem hann var frjósemisgoð þá tók öll náttúran þátt í sorg hans og hætti að bera ávöxt.
Sæmundar Edda
Surtr fer sunnan
með sviga lævi,
skínn af sverði
sól valtíva.
Grjótbjörg gnata,
en gífr rata,
troða halir helveg,
en himinn klofnar.
Þá kømr Hlínar
er Óðinn ferr
við úlf vega,
en bani Belja
Mitch McConnell
Mitch McConnell (fæddur 20. febrúar 1942 í Sheffield í Alabama-fylki) er bandarískur þingmaður og núverandi leiðtogi minnihlutans á öldungadeild bandaríska þingsins. Hann er sonur hjónanna Addison McConnell og Julia Shockley, faðir þriggja dætra og kvæntur Elaine L. Chao sem var atvinnumálaráðherra 2001-2009, í tíð George W. Bush forseta. McConnell útskrifaðist með láði frá háskólanum í Louisville, einnig lauk hann gráðu frá University of Kentucky College of Law. Meðan hann var þar við nám var hann kjörinn forseti nemendafélagsins.
Freyr
Sæmundar Edda
þá mun Friggjar
Mitch McConnell
Ferill
McConnell hefur verið þingmaður öldungadeildar Bandaríkjaþings frá 1984. Það ár var hann eini repúblikaninn sem vann sigur í Norður-Karólínu og um leið fyrsti repúblikaninn sem vann frambjóðanda demókrata í Kentucky frá 1968. Hann fékk nálægt milljón atkvæða í kosningunum í nóvember 2008. Og yfirleitt hefur hann fengið flest atkvæði frá kjósendum í Kentucky-sýslu.
Frá árinu 2008 hefur hann verið leiðtogi minnihluta repúblikana í öldungadeildinni og er hann sá 15. í röðinni. Þá er hann aðeins annar leiðtogi öldungadeildarinnar frá upphafi sem kemur frá Kentucky, en sá fyrsti var Alben Barkley leiðtogi demókrata frá 1937-1949. Starfsferill McConnell hefur lengst af verið á vettvangi stjórnmálanna. Hann starfaði fyrir þingmanninn John Sherman Cooper í Capitol Hill. Þá var hann aðstoðarmaður Marlow Cook þingmanns og síðar staðgengill aðstoðarmanns dómsmálaráðherra, í forsetatíð Gerald Ford. Hann var embættismaður í Jefferson-sýslu frá árinu 1978 þar til hann hóf þingmannsferil sinn.
Freyr
Sæmundar Edda
falla angan. Völuspá 51–52
Freyr er einnig eilítið nefndur í Grímnismálum.
Alfheim Frey
gáfu í árdaga
tívar at tannféi. Grímnismál 5
Í Lokasennu ásakar Loki vanagoðin um sifjaspell, og segir Frey og systur hans, Freyju, stunda mök. En stríðsguðinn Týr kemur til varnar þeirra og mælir.
Freyr er beztr
allra ballriða
ása görðum í;
mey hann né grætir
né manns konu
ok leysir ór höftum hvern. Lokasenna 37
Í Lokasennu eru þjónar Freys; Byggvir og Beyla, nefnd.
Yngvi-Freyr
Á tímum rómverska sagnfræðingsins Tacítusar skrifaði hann um þjóðflokk Yngverskra þjóðverja sem kenndir voru við Yngva, og tilbáðu hann. Er Yngvi samkvæmt goðsögninni einn af forfeðrum dana. Rúnin *Ingwaz, ᛜ, í eldra Fuþark er kennd við Yngva. Sænska konungsfjölskyldan er sögð koma af goðinu Yngva-Frey. En Freyr er oft nefndur Yngvi-Freyr.
Rällinge styttan
Frægasti munur sem varðveist hefur af Frey er Rällinge styttan, sem uppgötvuð var á bænum Rällinge í Suðurmannalandi í Svíþjóð árið 1904, og sýnir mann sitjandi með lappirnar krosslagðar og með standpínu. Gert hefur verið ráð fyrir að styttan sé af Frey vegna lýsingar frá 11 öldinni af styttu af Frey sem á að hafa verið í Uppsalahofi. En greiningin er enn óljós.
Skog teppið:
Skog teppið er verk sem talið er hafa verið saumað einhvern tímann á milli 1240 og 1410 og fannst í Skog kirkju 1912 í Svíþjóð. Teppið er talið sýna mynd af Óðni, Þór og Frey sem Skandinavísku konungana Knút helga, Eirík helga og Ólaf digra. Teppið var upprunalega frá Helsingjalandi í Svíþjóð.
Gullgripir:
Ýmsir gullgripir frá þjóðflutningatímabilinu á víkingaöldinni eru taldir sýna Frey og jafnvel Gerði. Hilda Ellis Davidson lagði fram að fólkið á þessum gullminjum sé að dansa og að þeir hafi haft bein tengsl og mikilvægt hlutverk þegar kemur að giftingum, ásamt því að hafa sérstök tengsl við Vanagoðin.
Ubuntu
<!-- Ubuntu is a free and open-source  Linux distribution based on Debian. Ubuntu is officially released in three editions: Desktop, Server, and Core (for internet of things devices and robots ). All the editions can run on the computer alone, or e.g. in Windows. Ubuntu is a popular operating system for cloud computing, with support for OpenStack.
Ubuntu is named after the African philosophy of ubuntu, which Canonical translates as "humanity to others" or "I am what I am because of who we all are".
--> Ubuntu er fullbúið og ókeypis stýrikerfi sem byggir á GNU/Linux. Ubuntu miðar að því að vera ókeypis, frjálst og umfram allt notendavænt. Slagorð Ubuntu er á ensku Linux for human beings (lauslega þýtt sem „Linux fyrir fólk“ eða „Linux fyrir venjulegt fólk“, og vísar til þess hve auðvelt það er í notkun).
Ubuntu er sniðið að þörfum venjulegs notanda en Ubuntu fylgir vafrinn Firefox (og val um aðra; yfirleitt er val mögulegt fyrir allan hugbúnað sem kemur uppsettur), tölvupóstforritið Thunderbird og skrifstofuhugbúnaðurinn LibreOffice (afbrigði af eldra OpenOffice.org sem keppir líka við Microsoft Office, en þó enn frekar nýji hugbúnaðurinn með sífellt betri samhæfni). Ubuntu notfærir sér margt frá Debian-verkefninu eins og APT-pakkakerfið, en í seinni tíð hefur snap kerfið líka verið notað til að setja inn forritspakka.
Ubuntu er vinsælasta tegund Linux stýrikerfa samkvæmt vefsíðunni DistroWatch.
Nú orðið eru svokallaðar „long-term support“ (LTS) útgáfur, þ.e. sem eru studdar til lengri tíma, studdar í 5 ár frá útgáfudegi þeirra, eða ef keypt er 5 ára stuðningsplan í framhaldinu, í 10 ár allt í allt, en aðrar útgáfur eru aðeins studdar í níu mánuði. Nýjar LTS útgáfur koma út á tveggja ára fresti, í apríl. Ef allar útgáfur eru taldar, ekki aðeins LTS, koma hins vegar út nýjar útgáfur með á hálfs árs fresti, í apríl og október. Nýjasta LTS útgáfan er 22.04 LTS („Jammy Jellyfish“), studd ókeypis til 2027 og svo sem val til 2032 fyrir þá sem kaupa þann möguleika. Vel er hægt að nota útgáfur sem ekki eru LTS, þó þær séu studdar í styttri tíma en þær taka nýjungar fram yfir fínpússað og óbreytanlegt viðmót. Margar breytingar koma þó ört inn í LTS útgáfur allan líftímann, en sérstaklega framan af. Margir ráðleggja frekar LTS svo sjaldnar þurfi að uppfæra milli útgáfa, þó útgáfur á milli séu ókeypis eins og allar útgáfurnar eru.
Ubuntu 20.04 LTS fékk víðast hvar góða dóma (og ekki þörf á að uppfæra úr þeirri útgáfu þó nýrri komnar, því studd til apŕil 2025 og 5 ár af auka öryggisuppfærslustuðningi fáanlegur), t.d. Dave McKay, skrifaði fyrir HowToGeek, „frábær útgáfa“ niðurlagið, „Ubuntu 20.04 Is a Great Release. This is a polished, good-looking“.
Ubuntu 22.04 LTS fékk hins vegar mismunandi dóma, t.d. bent á útlitsbreytingar „true dark mode“ en Jesse Smith hjá DistroWatch var gagnrýninn:
Saga
Fyrsta útgáfa Ubuntu kom út 20. október 2004 sem rótarskot frá Debian GNU/Linux og var markmið verkefnisins að gefa út uppfærslu á hálfs árs fresti. Hugbúnaðarpakkar í Ubuntu byggja á Debian Unstable auk þess sem Ubuntu notar APT til að setja upp forrit líkt og Debian.
Frá og með Raring Ringtail (13.04) er uppfærslustuðningur útgáfa, sem ekki eru LTS, nýju mánuðir (svo sú útgáfa er nú óstudd).
Útgáfur
Nýjasta útgáfan er Jammy Jellyfish (22.04 LTS) sem er studd til apríl 2027 og sumar eldri eru enn studdar.
Hliðarverkefni með önnur útlit
Ubuntu notaði upphaflega GNOME-sjáborðið, svo Unity (notað í 16.04 LTS), svo aftur GNOME (sem þá var komið í uppfærða útgáfu þrjú). Unity er enn valmöguleiki í öllum nýjustu útgáfum. Forrit virka fyrir annað hvort virka í hinu (og KDE, XFCE o.s.frv.). Hins vegar er útlitið og virknin sem snýr að notanda önnur. Hægt er að fá annað útlit og virkni með öðru skjáborði, og að einhverju leiti önnur forrit sem fylgja með sjálfgefið með því að velja önnur hliðarverkefni en Ubuntu. Þetta er hægt með því að velja hliðarverkefnið í upphafi, en líka er hægt að bæta viðkomandi skjáborði við eftirá og hafa val á milli eða jafnvel hreinsa það upphaflega út.
Hliðarverkefni Ubuntu eru t.d.: Kubuntu (notar KDE) og Xubuntu (notar XFCE) og fleiri.
Ráðhúsið í Bremen
thumb|Ráðhúsið í Bremen er með fegurstu gotnesku byggingum í Evrópu Ráðhúsið í Bremen er með merkustu gotnesku byggingum endurreisnartímans í Evrópu. Það er bæði aðsetur borgarstjórnar sem og þings sambandsríkisins Bremen. Húsið er á heimsminjaskrá UNESCO.
Saga
Núverandi ráðhús var reist 1405-1410 í gotneskum stíl. Það kom í staðinn fyrir eldra ráðhús sem samtímis var rifið. Árið 1600 var húsinu breytt. 1909-1913 voru tvö bakhús reist við ráðhúsið í sama stíl, þar sem orðið var of þröngt í gamla húsinu sökum aukinna umsvifa borgarinnar. Í heimstyrjöldinni síðari slapp húsið að öllu leyti við sprengjuregn loftárásanna, þrátt fyrir að mörg hús í kring eyðilögðust. 2004 var húsið sett á heimsminjaskrá UNESCO.
Lýsing
Aðalhúsið er 41 metrar að lengd og stendur við aðaltorg borgarinnar. Neðst á framhliðinni eru súlnagöng, en þar fyrir ofan eru fagrar skreytingar með gluggum og styttum. Stytturnar eru átta og eiga að tákna keisarann og kjörfurstana sjö í þýska ríkinu. Á vesturgaflinum eru fjórar styttur. Þær eru af fornmönnunum Platoni, Aristótelesi, Demosþenesi og Cicero. Á austurgaflinum eru enn fjórar styttur af persónum Biblíunnar: Pétur postuli, ógreindur læknir, Móses og Salómon. Ýmsir fagrir salir eru í húsinu sem eru skreyttir með ýmsu móti. Neðri aðalsalur (Untere Rathaushalle) er talinn meðal fegurstu gotnesku sala heims og hefur haldist nær óbreyttur frá miðöldum. Efri aðalsalur er stærsti salur hússins og er 41 metra langur. Hann er skreyttur freskum og loftmyndum. Í loftinu eru 33 keisaramyndir í hringlaga formi. Þær spanna keisara þýska ríkisins frá Karlamagnúsi til Sigismund. Niður úr loftinu hanga fjögur módel af gömlum skipum sem smíðuð voru 1545, 1650, 1770 og 1779. Stærsta freskan sýnir stofnun biskupsstólsins í Bremen af Karlamagnúsi. Ennfremur eru þar myndir af Móse, Davíð konungi, Jósafat konungi Júda, Cato, Caesari og Cicero. Enn má nefna gullna salinn (Güldenkammer) sem var innréttaður 1595 í rauðum og gullnum litum. Ýmsir fleiri salir eru í húsinu, svo sem hátíðarsalurinn (Festsaal), þingsalurinn (Senatssaal), arinsalurinn (Kaminsaal) og Hansasalurinn (Hansazimmer). Í kjallara hússins er öldurhús eins og títt er í þýskum ráðhúsum.
Hreppsnefnd Akrahrepps
Hreppsnefnd Akrahrepps var lýðræðislegur vettvangur kjörinna fulltrúa íbúa Akrahreppi þar til hreppurinn sameinaðist við Sveitarfélagið Skagafjörð. Hreppsnefnd bar ábyrgð á því að framfylgja þeim málefnum sem ríkið hafði falið sveitarstjórnum.
2018
Síðast var kosið til hreppsnefndar í hreppsnefndarkosningunum 26. maí 2018.
Eftirfarandi fulltrúar skipa hreppsnefnd:
2014
Eftirfarandi fulltrúar skipa hreppsnefnd:
2010
Úrslit í hreppsnefndarkosningunum 29. maí 2010. Eftir þær kosningar er Akrahreppur eina sveitarfélag landsins þar sem eingöngu sitja karlar í sveitarstjórn.
Eftirfarandi fulltrúar skipuðu hreppsnefnd:
2006
Úrslit í hreppsnefndarkosningunum 27. maí 2006.
2002
Úrslit úr sveitarstjórnarkosningunum 25. maí 2002.
Eftirfarandi fulltrúar skipuðu sveitarstjórn:
1998
Úrslit úr sveitarstjórnarkosningunum 1998
Eftirfarandi fulltrúar skipuðu sveitarstjórn:
1994
Úrslit úr sveitarstjórnarkosningunum 28. maí 1994.
Eftirfarandi fulltrúar skipuðu sveitarstjórn:
1990
Úrslit úr hreppsnefndarkosningunum 26. maí 1990.
Eftirfarandi fulltrúar skipuðu sveitarstjórn:
1986
Í hreppsnefndarkosningunum 31. maí 1986 var aðeins einn flokkur í framboði, Félagshyggjumenn og var hann því sjálfkjörinn. .
Eftirfarandi fulltrúar skipuðu sveitarstjórn:
1982
Úrslit úr sveitarstjórnarkosningunum 22. maí 1982
Eftirfarandi fulltrúar skipuðu sveitarstjórn:
1978
Úrslit úr sveitarstjórnarkosningunum 27. maí 1978
Eftirfarandi fulltrúar skipuðu sveitarstjórn:
1966
Í hreppsnefndarkosningunum 1966 var aðeins einn flokkur í framboði og var hann því sjálfkjörinn. .
Eftirfarandi fulltrúar skipuðu sveitarstjórn:
1962
Úrslit úr sveitarstjórnarkosningunum 23. júní 1962
Eftirfarandi fulltrúar skipuðu sveitarstjórn:
Hvíta-Rússland í Söngvakeppni evrópskra sjónvarpsstöðva
Hvíta-Rússland hefur tekið þátt í Söngvakeppni evrópskra sjónvarpsstöðva 16 sinnum síðan að frumraun landsins í keppninni átti sér stað árið.
Yfirlit þátttöku (niðurstöður)
<references group="lower-alpha" />
Sjávarborg
Sjávarborg, sem í daglegu tali er oft kölluð Borg, er bær í Borgarsveit í Skagafirði, rétt innan við Sauðárkrók, og stendur á klettaborg sem rís upp úr sléttlendinu austan við Áshildarholtsvatn. Út að ströndinni liggja Borgarmýrar og síðan Borgarsandur, sem var áður víðáttumikið sandflæmi en er nú mikið gróinn upp, en sunnan við land jarðarinnar er Miklavatn. Bæði Borgarsandur og Borgarmýrar eru taldar draga nafn sitt af nafni jarðarinnar. Sjávarborg er ekki nefnd í Landnámabók en þar er Borgarsandur nefndur og er því líklegt að lögbýli hafi þá þegar verið á Sjávarborg um 1100 þegar Landnáma er rituð.
Guðsgjafaþula
Guðsgjafaþula er síðasta skáldsaga Halldórs Laxness. Sagan er byggð á síldarævintýri millistríðsáranna og er talið næsta víst, að Óskar Halldórsson síldarspekúlant, sé fyrirrmynd höfuðpersónu sögunnar, Íslands-Bersa.
Sjávarborg
Sjávarborg var eitt af stórbýlum héraðsins og löngum í eigu fyrirmenna. Jörðin hefur verið talin til höfuðbóla, þ.e. að verðgildi 60 hundraða eða meira en meðaljörð var 20-24 hundraða virði. Árið 1439 var jörðin metin á 100 hundraða en 80 hundruð árið 1709.
Ábúendur jarðarinnar
Um 1300 var jörðin mögulega í eigu Kolbeins riddara Bjarnasonar frá Auðkúlu í Húnaþingi en hann var einn af fyrirmönnum landsins á 13. öld og er stundum titlaður jarl. Á seinni hluta 14. aldar bjuggu á Sjávarborg feðgarnir Sighvatur og Jón Sighvatsson en um 1394 selur Jón séra Steinmóði Þorsteinssyni hinum ríka (d. 1403) jörðina. Óvíst er hvort hann hafi búið þar þar sem hann hélt lengi jörðina Grenjaðarstaði. Íslendingabók.is segir Steinmóð hafa búið á Sjávarborg frá 1399.
Ingileif Eiríksdóttir, dóttir Eiríks Magnússonar auðga á Svalbarði og Möðruvöllum í Eyjafirði, var fylgikona Steinmóðs. Þegar Steinmóður, Ingileif og synir þeirra tveir létust í plágunni 1403 erfðu systur Ingileifar jörðina og komst Sjávarborg þar með inn í miklar erfðadeilur afkomenda þeirra. Virðist sem Sjávarborg hafi endað í höndum Margrétar Eiríksdóttur, dóttir Eiríks ríka á Möðruvöllum og ekkju Benedikts Brynjólfssonar, sonar Brynjólfs ríka (d. 1381) en árið 1432 afhenda Margrét og sonur hennar Magnús Benediktsson Jóni Vilhjálmssyni Craxton biskupi jörðina en þar hafði Margrét búið síðan a.m.k. 1403.
Á fjórða áratug 18. öld bjó á Sjávarborg Þorlákur Markússon (d. 1736), lögréttumaður í Hegranesþingi. Hann var höfundur Sjávarborgarannáls en einnig liggja eftir hann önnur ritverk. Undir lok 20. aldar bjó annar fræðimaður á Sjávarborg, Kristmundur Bjarnason (d. 2019), sem skrifaði tugi bóka, einkum héraðssögur og ævisögur en hann var einnig fyrsti héraðsskjalavörður Skagfirðinga.
Sjávarborgarkirkja
Á Sjávarborg var lengi prestssetur en Sjávarborgarkirkja var ætíð bændakirkja. Vitað er að kirkja var á Sjávarborg að minnsta kosti frá því í byrjun 14. aldar og sennilega mun lengur. Í elsta máldaga kirkjunnar frá 1318, úr máldagabók Auðunar rauða Þorbergssonar Hólabiskups, er kirkjan sögð helguð heilögum Andrési postula and á þá kirkjan eintak af Andrés sögu postula. Þessi máldagi er jafnframt elsta heimild um Sjávarborg.
Upprunalega stóð kirkjuhúsið rétt norðan gamla torfbæjarins en var síðar fært og stendur núna norðarlega á borginni. Kirkjan var lögð af þegar kirkja var reist á Sauðárkróki 1892 en kirkjuhúsið ekki rifið heldur nýtt af bændum á Sjávarborg sem skemma. Kirkjan var endurbyggð á árunum 1973-1975 og endurvígð árið 1983. Kirkjan sem nú stendur á Sjávarborg er af elstu gerð íslenskra timburkirkna. Hún var hönnuð af Ólafi Guðmundssyni frá Húsey og byggð árið 1853. Guðjón Jónsson snikkari á Akureyri var yfirsmiður verksins en hann var þekktur fyrir listfengi. Grind hússins er úr bindingsverki og er hún klædd utan með slagþili á veggjum en rennisúð á þaki.
Kirkjan er friðuð og hluti af húsasafni Þjóðminjasafns Íslands. Húsið er opið gestum daglega frá 8 til 18. Á Þjóðminjasafni eru einnig varðveittir nokkrir gripir úr Sjávarborgarkirkju, m.a. kirkjuklukka með gotnesku lagi sem er talin vera sú klukka sem Kolbeinn jarl gaf kirkjunni um 1300.
Jarðhiti
Jarðhiti er í landi Sjávarborgar og fær Hitaveita Sauðárkróks þaðan vatn sitt, fyrst frá uppsprettu við Áshildarholtsvatn en seinna úr borholu á Borgarmýrum, sem nú eru raunar í landi Sauðárkróks.
Silfuraldarlatína
Silfuraldarlatína, silfurlatína eða síðklassísk latína er það skeið í latneskri málsögu og bókmenntasögu nefnt sem nær yfir 1. og 2. öld e.Kr. eða frá 14 - 180. Silfuraldarlatína er tímabilið á eftir gullaldarlatínu og á undan síðfornaldarlatínu. Tímabil gull- og silfuraldarlatínu er nefnt klassísk latína.
Bókmenntir þessa tímabils hafa stundum verið álitnar verri eða ómerkilegri en bókmenntir gullaldarlatínunnar og því getur orðið „silfuraldarlatína“ haft neikvæðan blæ. Aftur á móti þykir mörgum gagnrýnin á höfunda silfuraldarinnar ósanngjörn og margir þeirra hafa fengið mikla athygli fræðimanna undanfarið.
Tímabili silfuraldarlatínu má skipta í tvennt: tímabil róttækra tilrauna á síðari hluta 1. aldar og „nýklassisissmi“ á 2. öld.
Á valdatímum Nerós og Domitianusar reyndu skáld á borð við Lucius Annaeus Seneca, Lucanus og Statius fyrir sér með nýjan stíl, sem hefur hefur verið lofaður og lastaður jafnt af gagnrýnendum síðari tíma.
Bókmenntir þessa tíma bera vitni um mælskufræði í menntun Rómverja. Höfundar eru oft háfleygir, framandi orðaforði og orðanotkun og fáguð orðatiltæki eru víða í ritum þeirra.